พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหินตั้งตำบลศรีนาวา ตำบลบ้านใหญ่ อำเภอเมืองนครนายกและตำบลเกาะหวายตำบลเกาะโพธิ์ อำเภอปากพลี จังหวัดนครนายกพ.ศ. ๒๕๔๖ ภูมิพลอดุลยเดชป.ร.ให้ไว้ณ วันที่ ๓๐ มิถุนายน พ.ศ. ๒๕๔๖เป็นปีที่๕๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลหินตั้ง ตำบลศรีนาวา ตำบลบ้านใหญ่ อำเภอเมืองนครนายก และตำบลเกาะหวายตำบลเกาะโพธิ์ อำเภอปากพลี จังหวัดนครนายก เพื่อก่อสร้างระบบส่งน้ำและระบายน้ำ ซึ่งเป็นส่วนหนึ่งของการพัฒนาลุ่มน้ำนครนายกตอนบนตามโครงการเขื่อนคลองท่าด่านอันเนื่องมาจากพระราชดำริอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๑๑ วรรคหนึ่ง แห่งพระราชบัญญัติการชลประทานหลวง พุทธศักราช๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๕) พ.ศ. ๒๕๓๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ และมาตรา๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๕ วรรคสามและมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๔๙ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤฎีกากำหนดเขตที่ดินในบริเวณที่ที่จะเวนคืนในท้องที่ตำบลหินตั้งตำบลศรีนาวา ตำบลบ้านใหญ่ อำเภอเมืองนครนายก และตำบลเกาะหวาย ตำบลเกาะโพธิ์อำเภอปากพลี จังหวัดนครนายก พ.ศ. ๒๕๔๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ให้อธิบดีกรมชลประทานเป็นเจ้าหน้าที่เวนคืนตามพระราชกฤษฎีกานี้มาตรา ๕ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลหินตั้ง ตำบลศรีนาวา ตำบลบ้านใหญ่ อำเภอเมืองนครนายกและตำบลเกาะหวาย ตำบลเกาะโพธิ์ อำเภอปากพลี จังหวัดนครนายกภายในแนวเขตตามแผนที่ท้ายพระราชกฤษฎีกานี้มาตรา ๖ ให้รัฐมนตรีว่าการกระทรวงเกษตรและสหกรณ์รักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหินตั้ง ตำบลศรีนาวา ตำบลบ้านใหญ่ อำเภอเมืองนครนายกและตำบลเกาะหวายตำบลเกาะโพธิ์ อำเภอปากพลี จังหวัดนครนายก พ.ศ. ๒๕๔๖(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้คือ เนื่องจากมีความจำเป็นจะต้องก่อสร้างระบบส่งน้ำและระบายน้ำซึ่งเป็นส่วนหนึ่งของการพัฒนาลุ่มน้ำนครนายกตอนบนตามโครงการเขื่อนคลองท่าด่านอันเนื่องมาจากพระราชดำริ ในท้องที่ตำบลหินตั้งตำบลศรีนาวา ตำบลบ้านใหญ่ อำเภอเมืองนครนายก และตำบลเกาะหวาย ตำบลเกาะโพธิ์อำเภอปากพลี จังหวัดนครนายกเพื่อประโยชน์ในการเก็บกักน้ำไว้ใช้เป็นแหล่งน้ำสำหรับพื้นที่เกษตรกรรม อุตสาหกรรมการอุปโภคและบริโภค ตลอดจนช่วยบรรเทาอุทกภัยในการนี้สมควรกำหนดเขตที่ดินในบริเวณที่ที่จะเวนคืนในท้องที่ดังกล่าว เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้มณฑาทิพย์/พิมพ์๒๒สิงหาคม ๒๕๔๖มณฑาทิพย์/แก้ไข๒๗สิงหาคม ๒๕๔๖A+Bวิมล/ปรับปรุง๘กันยายน ๒๕๕๗[๑] ราชกิจจานุเบกษาเล่ม ๑๒๐/ตอนที่ ๖๔ ก/หน้า ๔/๙ กรกฎาคม ๒๕๔๖